text: Region Syddanmark fyrer
  03 juni 2011 kl. 13.28
  Mellem 20 og 30 ansatte i Region Syddanmarks administrationen skal fyres.
  En ny aftale mellem regionerne og regeringen betyder, at mellem 20 og 30 ansatte i Region Syddanmarks administrationen mister jobbet.
  Desuden bliver sygehusene nødt til at holde igen.
  Lægerne har været effektive og behandlet og opereret rigtig mange de seneste par år - men aftalen betyder, at regionernes udgifter nu kun må stige tre procent over de næste to år. 
  Derfor skal politikerne i Region Syddanmark nu beslutte, hvilke områder der skal prioriteres.
  